VIĻĀNU APVIENĪBAS PĀRVALDES

 ATKLĀTO SACENSĪBU ZĀLES PĻAUŠANĀ AR ROKAS IZKAPTI

NOLIKUMS

**Mērķis un uzdevumi:**
-popularizēt videi draudzīgu sporta veidu,
-iesaistīt iedzīvotājus senču tradīciju saglabāšanā ,
-noskaidrot labākos pļāvējus visās vecuma grupās.

**Vieta un laiks:**
**Sacensības notiek 2024.gada 24.augustā Jaunviļānos (pļavā pie Kalna ielas un Gaigalavas šosejas krustojuma, blakus Lāču lejai)**
Dalībnieku reģistrācija sacensību dienā no plkst. 7.30.-8.00.
Sacensību sākums plkst. 8.00.

**Sacensības organizē Viļānu apvienības pārvalde.**

**Pieteikšanās** – līdz 19. augustam pie organizatoriem pa tālruni **64640290, 26027843**

**Dalībnieki un programma:**
Sacensībās var piedalīties iedzīvotāji no 18 g. vecuma, kuri atbild par savu veselības stāvokli un drošību .

**Individuālās** sacensības notiks sekojošās grupās (izkapts garums līdz 90cm):

|  |  |
| --- | --- |
| Jauniešiem no 18-25 g. | 4x4m lauciņā |
| Kungiem no 25 g. | 3x4m lauciņā |
| Dāmām no 25 g. | 3x3m lauciņā |

**Norises gaita:**

Starta un pļaušanas laukumus izlozēs pēc dalībnieku starta numuru secības. Izloze notiek pēc dalībnieku reģistrācijas.

Dalībnieki pēc signāla sāk pļaut lauku no kreisā priekšējā stūra. Laika uzskaiti pārtrauks brīdī, kad pļāvējs būs nopļāvis lauku un uzslējis stāvus savu izkapti.

**Vērtēšana:**
Dalībnieki pļauj ar savām izkaptīm. Izkapts garums līdz 90 cm.

**Tiesneši vērtēs:**Pļaušanas rezultātu izvērtēšana - galīgo rezultātu sastāda šādi komponenti:
- pļaušanas ātrums, ko ar hronometru fiksē laika tiesnesis, sākot no starta signāla līdz brīdim, kad dalībnieks nopļautā lauka galā ir uzslējis stāvus savu izkapti.
- vāla taisnums
- pļāvuma gludums.

Otro un trešo punktu izvērtē trīs tiesneši uz katru pļaušanas laukumu – sākotnēji katrs un pēc tam kopīgi nolemj vienu attiecīgā laukuma vērtējumu, ko paziņo galvenajam tiesnesim.

Sacensības vērtē iepriekš sastādīta kompetenta komisija (trīs cilvēku sastāvā)

Vienāda rezultāta gadījumā augstāka vieta tiek piešķirta dalībniekam ,kuram labāka pļaušanas kvalitāte.

Galvenais tiesnesis izšķir strīdīgos jautājumus, un viņa apstiprinātie rezultāti ir

galarādītāji un neapstrīdami.

**Vērtēšana:** (zemāks punktu uzskaitījums, labāks rezultāts). Pļaušanas laikam tiek pieskaitīts vērtējums par pļāvuma gludumu un vāla taisnumu.

Laika vērtējumu, ko pieskaita pļaušanas laikam, iegūst, savāktos soda punktus par gludumu, vāla taisnumu.

|  |  |
| --- | --- |
| 0.0 | Lielākais  |
| 0.5 |  |
| 1.0 |  |
| 1.5 |  |
| 2.0 |  |
| 2.5 |  |
| 3.0 |  |
| 3.5 |  |
| 4.0 | Zemākais |

Piemērs: Pļaušanas laiks 4,55 +Gludums 0.5+Vāla taisnums 1.5 =Kopējais punktu skaits =6.55

**Apbalvošana:**
1-3 vietu ieguvējus katrā grupā apbalvos ar diplomiem, medaļām un piemiņas balvām.

**Apbalvošanas ceremonija notiks svinīgā pasākuma laikā Lakstīgalas salā, vakarā, plkst 18.00. 24.08.2024.**